Material: papyrus
Ἱέρακι τῷ καὶ Νεμεσίωνι στρα Ἀρσι Ἡρακ μερίδος 
παρὰ Γεμέλλου τοῦ καὶ Ὡρίωνος Γαίου Ἀπολιναρίου Ἀντινοέως. ἐνέτυχον, κύριε, 
διὰ βιβλιδίου τῷ λαμπροτάτῳ ἡγεμόνι Αἰμιλίῳ Σατουρνείννῳ δηλῶν τὴν γενο
μένην μοι ἐπέλευσιν ὑπὸ Σώτου τινὸς καταφρονήσαντος τῆς περὶ τὴν ὄψιν μου ἀσ
θενείας βουλομένου αὐτοῦ τὰ ὑπάρχοντά μου κατασχεῖν βίᾳ καὶ αὐθαδίᾳ χρωμενος 
καὶ ἔσχον ἱερὰν ὑπογραφὴν ἐντυχεῖν τῷ κρατίστῳ ἐπιστρατήγῳ· τοῦ δὲ Σω τελευ
τήσαντος, ὁ τούτου ἀδελφὸς Ἰούλιος καὶ αὐτὸς τὴν περὶ αὐτου βίᾳ χρησάμενος ἐπῆλ
θεν τοῖς ἐσπαρμένοις ὑπʼ ἐμοῦ ἐδάφεσει καὶ ἐβάστασε οὐκ ὀλίγον χόρτον οὐ μό
νον ἀλλὰ καὶ ἐξέκοψε ἀπὸ τοῦ ὑπάρχοντός μου ἐ[λ]αιῶνος ὄντος περὶ κώμην Κερκε
σοῦχα ἐλαεϊνα φυτὰ ἀπεξηραμμένα καὶ ἐρίκινα, ἅπερ παραγενάμενος ἐνθάδε 
πρὸς τὸν καιρὸν τῆς συνκομιδῆς ἔμαθον ταῦτα ὑπὸ αὐτοῦ πεπρᾶχθαι, ἐφʼ οἷς 
μὴ ἀρκεσθεὶς πάλειν ἐπῆλθεν μετὰ τῆς γυναικὸς αὐτοῦ καὶ Ζηνᾶ τινοςς ἔχον
τες βρέφος βουλόμενοι τὸν γεωργόν μου φθώνῳ περικλῖσαι ὥστε κατα
λεῖψε τὴν ἰδ[ί]αν γεωργίαν μετὰ τὸ θερίσαι ἐκ μέρους ἀπὸ ἑτέρου μου κλήρου, 
καὶ αὐτοὶ σσυνεκομίσαντο. τούτων γενομένων ἐγενόμην πρὸς τὸν 
Ἰούλιον μετὰ [δ]ημοσίων ὅπως αὐτὰ ταῦτα ἐνμάρτυρον γένηται. πάλιν 
τῷ αὐτῷ τρόπῳ προσσ[έ]ριψάν μοι [τὸ] αὐτὸ βρέφος βουλόμενοι καὶ με φθόνῳ 
περικλῖσαι πα[ρό]ντων Πετεσούχου καὶ Πτολλᾶ πρεσβυτέρων κώμης Καρα
νίδος διαδεχο[μ]ένων καὶ τὰ κατὰ τὴν κομμωγραμματείαν καὶ Σωκρᾶ 
ὑπηρέτου, καὶ τῶν δημοσίων παρόντων τὸ βρέφος ὁ Ἰούλιος συνκομι
σάμενος τὰ περιγενόμενα ἐκ τῶν ἐδαφῶν γένη ἀπηνέγκατο εἰς τὴν 
οἰκίαν αὐτοῦ, ἅπερ φανερὰ ἐποίησα διά τε τῶν αὐτῶν δημοσίων καὶ πρα
κτόρων σιτικῶν τῆς αὐτῆς κώμης. διὸ κατὰ τὸ ἀναγκαῖον ἐπιδίδωμι 
καὶ ἀξιῶ τάδε τὰ βιβλίδια ἐν καταχωρισμῷ γενεσθο πρὸς τὸ μένειν μοι 
τὸν λόγον πρὸς αὐτοὺς ἐπὶ τοῦ κρατίστου ἐπιστρατήγου περὶ τῶν ὑπʼ αὐ
τῶν τετολμημένων καὶ τῶν ὑπὲρ τῶν ἐδαφῶν δημοσίων ἐκφορίων 
τῷ κυριακῷ λόγῳ διὰ τὸ αὐτοὺς οὐ δεόντως συνκεκομικέναι. 
 Γέμελλος ὁ καὶ Ὡρίων ὡς  κϛ ἀσθενὴς τὰς ὄψεις. 
  ε Λουκίου Σεπτιμίου Σεουήρου Εὐσεβοῦς Περτίνακος Σεβαστοῦ Παχὼν κζ.